
Tee ehitusloa andmine (Uusküla põik)
1. ASJAOLUD JA MENETLUSE KÄIK

03.09.2019 läbivaatamiseks laekus Uusküla põigu  kinnistul avalikult kasutatava sõidutee, kõnnitee, välisvalgustuse ja sademeveekanalisatsiooni ümberehitamiseks ja rajamiseks tee ehitusloa taotlus koos tee ehitusprojektiga (linnavalitsuse dokumendiregistris nr 9381/1-16. 
Tee ehitusloa menetluse raames olid linnavalitsuse dokumendiregistri kaudu  kaasatud Narva Linnavalitsuse Arhitektuuri- ja Linnaplaneerimise Ameti ja Linnamajandusameti spetsialistid, kes on  kooskõlastanud või andnud arvamuse tee ehitusprojektile (dok. reg nr. 9381/1-16, nr 11296/1-16 ja nr 10381/1-16).
Ehitusprojektis on avastatud puuduseid ning ehitusprojekt on mitu korda tagastatud taotlejale puuduste kõrvaldamiseks.

28.10.2019 kõik kaasatud isikud kooskõlastasid tee ehitusprojekti.

05.09.2019 haldusmenetluse seaduse § 11 lg 1 p 4 kohaselt on kaasatud menetlusosalisena tee ehitusloa andmise menetlusse  Narva linn, Kreenholmi tn 36 korterühistu , Narva linn, Kreenholmi tn 42 korterühistu,  Narva linn, Kreenholmi tn 34 korterühistu, Narva linn, Kreenholmi tn 44 korterühistu,  Narva linn,  Uusküla tn 3 korterühistu ,  Narva linn,  Uusküla tn 5 korterühistu,  Narva linn,  Uusküla tn 7 korterühistu, Narva linn,  Uusküla tn 11 korterühistu kinnistute omanike esindajate oma arvamuste kirjalikuks väljendamiseks  avalikult   kasutatava sõidutee, kõnnitee, välisvalgustuse ja sademeveekanalisatsiooni ümberehitamise ja rajamise  kohta (linnavalitsuse dok. registri nr 1-13.2/3360, 1-13.2/3361, 1-13.2/3363, 1-13.2/3364, 1-13.2/3365, 1-13.2/3366, 1-13.2/3367,  1-13.2/3368).

Käesoleva ajani arvamust või kooskõlastust ei ole esitatud.

Ehitusseadustiku § 42 lg 9 kohaselt kui kooskõlastaja või arvamuse andja ei ole kümne päeva jooksul ehitusloa eelnõu saamisest arvates kooskõlastamisest keeldunud või arvamust avaldanud ega ole taotlenud tähtaja pikendamist, loetakse ehitusloa eelnõu kooskõlastaja poolt vaikimisi kooskõlastatuks või eeldatakse, et arvamuse andja ei soovi ehitusloa eelnõu kohta arvamust avaldada, kui seaduses ei ole sätestatud teisiti.

Kavandatav tegevus ei kuulu KeHJS § 6 lg 1 nimetatud tegevuste nimistusse, mille korral keskkonnamõju hindamise (KMH) läbiviimine on kohustuslik. Kui kavandatav tegevus ei kuulu KeHJS § 6 lg 1 nimetatute hulka, peab otsustaja selgitama välja, kas kavandatav tegevus kuulub KeHJS § 6 lg 2 nimetatud valdkondade hulka ja on loetletud Vabariigi Valitsuse 29.08.2005 määruses nr 224 „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu“ või on tegemist KeHJS § 6 lg 2 1 tegevusega.

Antud juhul kuulub kavandatav tegevus eelpoolnimetatute hulka ning seetõttu tuleb eelhinnangut teha vastavalt Vabariigi Valitsuse 29.08.2005 määruses nr 224 „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu“  § 13 p 8 tee rajamine või laiendamine, välja arvatud teerajatiste, mahasõitude, ohutussaarte, kiirendus- ja aeglustusradade, pöörderadade, tagasipöörde kohtade, ülekäigukohtade, objekti ligipääsuks vajaliku tee, teepeenral asetsevate jalg- ja jalgrattateede, puhkekohtade ja parklate rajamine või laiendamine ning keskkonnamõju hindamise ja keskkonnajuhtimissüsteemi seaduse § 6 lõike 1 punktis 13 nimetatud juhul.

Aga uurides projekti sisu põhjalikum on selgunud, et antud projekti juhul ei toimu tee laiendamine, vaid tee ümberehitamine. Vastavalt majandus- ja taristuministri määruse nr 102 “Tee ehitamise ja korrashoiu terminid” § 5. Tee laiendamisena käsitletakse eelkõige tee klassi muutmist ning täiendavate sõiduradade või parkimiskohtade ehitamist.

Antud juhul on tegemist tee ümberehitamisega (või rekonstrueerimisega) vastavalt majandus- ja taristuministri määruse nr 102 “Tee ehitamise ja korrashoiu terminid” § 4.

Rekonstrueerimisena käsitletakse tee kandevõime olulist suurendamist. Seejuures on määruse § 6 remondi all defineeritud, et remondiks on kattega teele ühe- ja kahekihilise ülekatte tegemine, kui alumisi kihte ei asendata. Järelikult on kõik katendiga seotud tegevused, kus tehakse rohkem kui kahekihilist ülekatet tõlgendatav rekonstrueerimisega.

Rekonstrueerimise mõiste sisustamise juures tuleb arvestada ka ehitusseadustiku § 4 lõikes 5 toodud lammutamise mõistega - kui lammutamise eesmärk on ehitada lammutatud ehitise asukohale sellega olemuslikult sarnane ehitis, võib seda käsitleda ehitise ümberehitamisena ehk taastamisena. Seega saab ümberehitamiseks lugeda ka seda, kui olemasoleval teel liiklusohutuse suurendamiseks kurvi raadiust suurendatakse ja tee ehitatakse osaliselt teise kohta.

Uusküla põik tänava teeprojekti käigus teostatakse tee ümberehitamine, mille puhul pole vaja eelhinnangut teha. Kuna tegemist olemasoleva tee ümberehitamisega, ei avalda antud tegemist olulist keskkonnamõju. Ehitustööd tuleb teostada keskkonnassäästvate meetoditega, kindlasti tuleks tähelepanu pöörata kõrval asuvate eluhoonete ohutusele, liiga müra mitte tekitamisele ja tolmu edasikandumise vältimisele naaberkinnistutele. Arvestada tuleb ka liigse vibratsiooniga põhjustatud mõju kõrval asuvatele eluhoonetele.

Esitatud dokumentides ehitusseadustiku § 44 toodud ehitusloa andmisest keeldumise põhjused puuduvad. Seega, tee ehitusloa andmiseks takistusi ei ole.
2. ÕIGUSLIKUD ALUSED

2.1. Ehitusseadustiku § 101 lõike 1 kohaselt tee ehitamiseks esitatakse ehitusteatis kohaliku omavalitsuse üksusele või annab kohaliku omavalitsuse üksus ehitusloa.

2.2. Ehitusseadustiku § 39 lõike 1 kohaselt ehitusloa annab kohaliku omavalitsuse üksus.

2.3. Narva Linnavalitsuse Arhitektuuri- ja Linnaplaneerimise Ameti põhimääruse § 9  lõike 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või keeldumine andmisest.

2.4. Ehitusseadustiku § 42 lg 2 kohaselt pädev asutus otsustab keskkonnamõju hindamise algatamise vajaduse.

3. OTSUS

3.1. Anda tee ehitusluba Uusküla põigu  kinnistul avalikult kasutatava sõidutee, kõnnitee, välisvalgustuse ja sademeveekanalisatsiooni ümberehitamiseks ja rajamiseks vastavalt tee ehitusprojektile (töö nr 1469, peaprojekteerija Novarc Group AS).
3.2. Jätta algatamata Uusküla põigu sõidutee ümberehitamise keskkonnamõju hindamist.

4. RAKENDUSSÄTTED  
4.1. Korraldus jõustub seadusega ettenähtud korras.
4.2.    Narva linna Arhitektuuri- ja Linnaplaneerimise Ametil teha käesolev korraldus teatavaks  Narva linn, Kreenholmi tn 36 korterühistu, Narva linn, Kreenholmi tn 42 korterühistu,  Narva linn, Kreenholmi tn 34 korterühistu, Narva linn, Kreenholmi tn 44 korterühistu,  Narva linn,  Uusküla tn 3 korterühistu ,  Narva linn,  Uusküla tn 5 korterühistu,  Narva linn,  Uusküla tn 7 korterühistu, Narva linn,  Uusküla tn 11 korterühistu.
4.3.   Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  Korraldust on võimalik vaidlustada Tartu Halduskohtu Jõhvi kohtumajas30 päeva jooksul arvates korralduse teatavakstegemisest.

